ททท. นำแพลตฟอร์มออนไลน์สนับสนุนการท่องเที่ยว พร้อมใช้แนวคิด Amazing Thailand New Chapter ต่อยอดจัดกิจกรรม
นายนิธี สีแพร รองผู้ว่าการการท่องเที่ยวแห่งประเทศไทย หรือ ททท. เปิดเผยว่า หลังจากรัฐบาลปรับนโยบาย เปิดรับนักท่องเที่ยว โดยให้ใช้ระบบ Test &amp; Go ตั้งแต่วันที่ 1 กุมภาพันธ์ที่ผ่านมา ส่งผลให้ยอดการลงทะเบียนผ่านระบบ Thailand Pass เพิ่มมากขึ้นเป็นหมื่นราย ทั้งนี้เพื่อให้นักท่องเที่ยวได้รับความสะดวกในการเดินทางเข้ามาท่องเที่ยว ททท. ได้นำข้อมูลสาระสนเทศมาให้บริการแก่นักท่องเที่ยว สนับสนุน เน้นการหาข้อมูลผ่านระบบออนไลน์ โดยใช้ประโยชน์ผ่านแพลตฟอร์มการออนไลน์ ล่าสุดมีนักท่องเที่ยวใช้ข้อมูลผ่านแพลตฟอร์มออนไลน์ การท่องเที่ยวมากกว่า 12 ล้านคน ครอบคลุมเข้าถึงกลุ่มเป้าหมายอย่างทั่วถึง ทั้งข้อมูลการจัดกิจกรรมส่งเสริมการท่องเที่ยว ประเพณีต่างๆ การรายงานสภาพอากาศ สถานที่ท่องเที่ยว กีฬา ดนตรี เป็นต้น นอกจากนี้ ยังมีการให้ข้อมูลนักท่องเที่ยวผ่านสายด่วน 1672อย่างไรก็ตาม ททท. ยังได้ ใช้แนวคิด Amazing Thailand New Chapter ต่อยอดจัดกิจกรรม เพื่อดึงดูดนักท่องเที่ยวขาวต่างชาติให้เข้ามาท่องเที่ยวให้มากขึ้น พร้อมแนะนำให้ผู้ประกอบการเรียนรู้เข้าใจถึงสถานการณ์ในปัจจุบันเรียนรู้พฤติกรรมของนักท่องเที่ยวที่เปลี่ยนแปลงไป ทั้งด้านสุขภาพ ขณะที่ ททท. พร้อมทำงานร่วมกับผู้ประกอบการท่องเที่ยวและให้คำปรึกษาในทุกด้านและให้ความร่วมมือกับทุกภาคส่วนในท้องถิ่นทุกแห่ง